**37/2019. (XI. 26.) VISB sz. határozat**

A Városstratégiai, Idegenforgalmi és Sport Bizottság, a „Javaslat a VOLÁNBUSZ Zrt.-t érintő döntések meghozatalára” című előterjesztést megtárgyalta, és a VOLÁNBUSZ Zrt.-vel megkötendő közszolgáltatási szerződés jóváhagyásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra azzal, hogy a határozat 1. pontja és a közszolgáltatási szerződés 2.1. pontja kerüljön kiegészítésre azzal, hogy amennyiben a pályázati eljárás 2020. december 31. napjáig nem zárul le eredményesen, úgy a szerződés 2021. december 31. napjáig meghosszabbodik.

Felelős: Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtás előkészítéséért:

 Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

Határidő: 2019. november 28-i Közgyűlés